CELEX: C2005/115/69
Language: da
Date: 2005-05-14 00:00:00
Title: Sag T-143/05: Sag anlagt den 11. april 2005 af Det Forenede Kongerige mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/39
            
         Sag anlagt den 11. april 2005 af Det Forenede Kongerige mod Kommissionen for De Europæiske Fællesskaber
   (Sag T-143/05)
   (2005/C 115/69)
   Processprog: engelsk
   Ved De Europæiske Fællesskabers Ret i Første Instans er der den 11. april 2005 anlagt sag mod Kommissionen for De Europæiske Fællesskaber af Det Forenede Kongerige ved C. Jackson, som befuldmægtiget, bistået af barrister M. Hoskins.
   Sagsøgeren har nedlagt følgende påstande:
   
               —
            
            
               Kommissionens afslag i skrivelse af 1. februar 2005 om at tage stilling til Det Forenede Kongeriges ændrede nationale kvotetildelingsplan, forelagt den 10. november 2004, annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   I henhold til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1) forelagde Det Forenede Kongerige den 30. april 2004 Kommissionen en foreløbig national kvotetildelingsplan. Der blev identificeret en række igangværende aktiviteter i planen, der ifølge Det Forenede Kongerige havde en foreløbig karakter.
   Den 7. juli 2004 vedtog Kommissionen beslutning C(2004)2515/4 endelig udg. vedrørende den forelagte plan og påpegede visse uoverensstemmelser i forhold til bilag III til direktivet.
   Efter udførelsen af de aktiviteter, der var blevet identificeret i den foreløbige nationale kvotetildelingsplan, meddelte Det Forenede Kongerige den 10. november 2004 Kommissionen, at det ønskede at ændre den foreløbige nationale kvotetildelingsplan for at kunne inddrage resultaterne af dette arbejde.
   Ved skrivelse af 1. februar 2005 meddelte Kommissionen Det Forenede Kongerige afslag på dets anmodning om at ændre dets nationale kvotetildelingsplan, eftersom en stigning i den samlede mængde kvoter på 19,8 millioner tons ikke havde til formål at afhjælpe de uoverensstemmelser, der var blevet påpeget i Kommissionens beslutning.
   Det Forenede Kongerige har anlagt sag til prøvelse af dette afslag og gør gældende, at Kommissionens skrivelse af 1. februar 2005 er en anfægtelig retsakt efter artikel 230 EF, idet den tilsigter at skabe retsvirkninger, eftersom Kommissionen har vedtaget en endelig holdning med hensyn til, hvorvidt Det Forenede Kongerige er berettiget til at foretage ændringer i sin foreløbige nationale kvotetildelingsplan.
   Det Forenede Kongerige har videre gjort gældende, at Kommissionens skrivelse af 1. februar 2005 er udtryk for en urigtig retsopfattelse, fordi
   
               —
            
            
               direktivets artikel 9, stk. 1, artikel 9, stk. 3 og artikel 11, stk. 1, giver mulighed, at der kan foretages ændringer i den samlede mængde kvoter, som en medlemsstat vil tildele, efter at Kommissionen i henhold til direktivets artikel 9, stk. 3 har vedtaget en beslutning,
            
         
               —
            
            
               artikel 3, stk. 3, i Kommissionens beslutning C(2004)2515/4 endelig udg. sigter til, at ændringer kan foretages for at imødegå andre omstændigheder end de i beslutningen påpegede uoverensstemmelser, og
            
         
               —
            
            
               Det Forenede Kongerige ikke fuldt ud kan opfylde sine forpligtelser i henhold til direktivets artikel 11, stk. 1, før Kommissionen i overensstemmelse med direktivets artikel 9, stk. 3, har taget stilling til den ændrede nationale kvotetildelingsplan.
            
         
      (1)  EUT L 275, s. 32.